Markus Babbel

Markus Babbel (s. 8. syyskuuta 1972) on saksalainen jalkapallovalmentaja ja uransa lopettanut puolustaja. Hän on toiminut viimeksi australialaisen Western Sydney Wanderersin päävalmentajana.

 Ura pelaajana 

Babbel aloitti peliuransa FC Bayern Münchenissä, jossa pelasi ensin juniorijoukkueessa debytoiden kaudella 1991/92 edustusmiehistössä. Ura Bayernissa ei kuitenkaan ottanut auetakseen ja 1992 hän siirtyi Hamburger SV:hen, jossa hän nousi avauskokoonpanon pelaajaksi. Kahden HSV-kautensa aikana Babbel pelasi 60 Bundesliigaottelua ja palasi takaisin Bayerniin, jossa oli nyt käyttöä puolustajalle.

Babbel edusti Bayernia kuuden kauden ajan ja nousi myös Saksan maajoukkuerinkiin pelaten EM-kultaa 1996 voittaneessa joukkueessa. Bayernin paidassa Babbel juhli aiemmin samana vuonna UEFA Cupin voittoa ja kaikkiaan hän sai olla maistamassa liigamestaruusglooriaa kolmesti. 

Vuonna 2000 Babbel jätti Bayernin ja siirtyi Liverpoolin miehistöön. Hän kuului Gerard Houllierin avainmiehistöön ja oli voittamassa debyyttikaudellaan uransa toista UEFA Cupin mestaruutta. Ura sai ikävän käänteen hänen sairastuttua Guillain-Barrén oireyhtymään, josta hän toipui vuonna 2003 ja pelasi kaudella 2003/04 lainalla Blackburn Roversissa. Babbel nousi Roversin avauskokoonpanon mieheksi ja pelasi kauden aikana 25 liigaottelua. 

2004 Babbel palasi kotimaahansa ja pelasi uransa kolme viimeistä kautta VfB Stuttgartissa jättäen pelikentät 35-vuotiaana vuonna 2007. 

Babbel oli mukana voittamassa Saksalle Euroopan-mestaruutta vuoden 1996 EM-kisoissa. Babbel edusti Saksaa myös vuoden 1998 MM-kisoissa ja vuoden 2000 EM-kisoissa. Hän pelasi 51 maaottelua ja teki niissä yhden maalin.

 Saavutukset pelaajana 
 UEFA Cupin voitto kahdesti: 1996, 2001
 Euroopan mestaruus: 1996
 Bundesliigan mestaruus neljästi: 1997, 1999, 2000, 2007
 Saksan liigacup kolmasti: 1997, 1998, 1999; 2. 2005
 Saksan cup kahdesti: 1998, 2000; 2. 1999, 2007
 Englannin liigacup: 2001
 FA Cup: 2001
 FA Community Shield: 2001
 UEFA Super Cup: 2001
 Mestarien liiga: 2. 1999

 Ura valmentajana 

Valmennusuransa Babbel aloitti VfB Stuttgartissa Armin Vehin apulaisvalmentajana toukokuussa 2007. Vehin saatua potkut marraskuussa 2008 Babbelista tuli seuran päävalmentaja. Stuttgart: Babbel und Widmayer übernehmen Hänen johdollaan seura sijoittui kauden päätteeksi liigassa upeasti kolmanneksi ja eteni Mestarien liigan karsintoihin ja niiden kautta lohkovaiheeseen. Toukokuussa hän allekirjoitti vuoteen 2011 ulottuvan jatkosopimuksen seuran kanssa. Contract extensions

Kausi 2009/10 on alkanut Babbelin suojattien osalta takkuillen sekä Bundesliigassa että Mestarien liigassa. Seurajohto on kuitenkin luottanut Babbeliin ja lokakuun lopulla seuran pudottua Saksan cupista SpVgg Greuther Fürthiä vastaan seurajohto ilmoitti Babbelin nauttivan heidän luottamustaan. Babbel bleibt! Und Hleb zahlt Tulokset eivät kuitenkaan parantuneet ja Stuttgart vajosi putoamisviivan tuntumaan. Joulukuun alussa Stuttgart jäi kotitasuriin VfL Bochumin kanssa, ja tämä oli liikaa seurajohdolle. Babbel sai valmennustiimeineen potkut 6. joulukuuta. http://www.mtv3.fi/urheilu/futis/uutiset.shtml/arkistot/futis/2009/12/1012185

Toukokuussa 2010 Babbel allekirjoitti kaksivuotisen sopimuksen 2. Bundesliigaan pudonneen Hertha BSC Berlinin kanssa. Zweijahresvertrag für Babbel Babbelin johdolla Hertha pelasi odotusten mukaisesti vahvan kauden ja varmisti paluunsa Bundesliigaan kolme kierrosta ennen sarjan päätöstä. Hertha feiert Aufstiegs-Party in Duisburg Hän valmensi Herthaa joulukuulle 2011, jolloin hänet erotettiin. Babbel oli ilmoittanut hieman aiemmin, ettei aio jatkaa joukkueessa kauden jälkeen, ja kritisoinut samalla joukkueen toimintaa.Official: Hertha Berlin fires coach Markus Babbel

Helmikuussa 2012 Babbel palasi valmennustehtäviin, kun Bundesliigassa kahdeksantena majaillut TSG 1899 Hoffenheim teki hänen kanssaan kesäkuuhun 2014 ulottuvan sopimuksen. Babbel: "Müssen an einem Strick ziehen" Hoffenheim sijoittui Babbelin johdolla kauden päätteeksi sijalle 11. Syksy 2012 sujui Hoffenheimilta varsin kehnosti ja liigan kolmanneksi viimeiseksi jämähtänyt seura erotti Babbelin lopulta joulukuun alussa. 1899 drückt Reset: Babbel entlassen!

Lokakuun puolivälissä 2014 Babbelista tuli Sveitsin superliigan jumboksi juuttuneen FC Luzernin päävalmentaja kauden loppuun ulottuvalla sopimuksella. Babbel steigt beim FC Luzern ein Babbelin johdolla Luzern kipusi pois sarjan hänniltä ja sijoittui kauden päätteeksi liigassa viidenneksi.Raiffeisen Super League - Spieltag / Tabelle Kaudella 2015/16 Luzern taisteli europelipaikoista ja sijoittuikin kolmanneksi selvittäen näin tiensä Eurooppa-liigan karsintoihin.Raiffeisen Super League - Spieltag / Tabelle Samalla kaudella Babbel luotsasi Luzernin myös Sveitsin cupissa välieriin saakka. Kaudella 2016/17 seura sijoittui toistamiseen viidenneksi ja selvitti toista kertaa perättäin tiensä Eurooppa-liigaan.Raiffeisen Super League - Spieltag / Tabelle Tammikuun alussa 2018 Babbel ilmoitti jättävänsä Luzernin kauden 2017/18 päätteeksi. Babbel perusteli päätöstään seuran heikentyneellä ilmapiirillä. Babbel hat genug vom FC Luzern Pari päivää Babbelin ilmoituksen jälkeen seurajohto kertoi purkaneensa Babbelin sopimuksen välittömästi.Markus Babbel ist nicht mehr Trainer in Luzern – das kommt nicht überraschend

Toukokuussa 2018 Babbelista tuli Australian A-Leaguen Western Sydney Wanderersin päävalmentaja.Markus Babbel appointed Western Sydney Wanderers coach Debyyttikaudellaan Babbel luotsasi seuran A-Leaguessa kahdeksanneksi, mikäli oli seuran toiseksi heikoin sijoitus liigassa. Cupissa joukkue eteni välieriin. Babbel sai seurasta potkut tammikuussa 2020, kun joukkue kärsi kolmannen perättäisen tappion ja oli liigassa yhdeksäntenä.Babbel in Australien entlassen

 Saavutukset valmentajana 

 2. Bundesliiga: 2011

 Lähteet 

 Aiheesta muualla 
 Profiili Liverpool FC:n sivustolla 

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1972 syntyneet
Luokka:Elävät henkilöt
Luokka:Jalkapallon Euroopan-mestarit